Polttakaa ne! Polttakaa ne!
PERUSTUU TOSITAPAHTUMIIN...
Neiti Frank, muistuttaisin, että tulin vapaaehtoisesti.
Ei. Tulitte, koska pomonne antavat teille potkut,
ellen pyydä heitä pitämään teitä.
JOSETTE FRANK JOHTAJA
Arvioimme työtänne Ihmenaisen suhteen-
- kiistan huomioon ottaen. - Annatteko hänet jollekulle toiselle?
Hän on menestys minun takiani. Minä loin hänet.
Tohtori Marston, Ihmenainen on saanut kritiikkiä -
liiallisista sitomisleikeistä,
piiskaamisesta, homoseksuaalisuudesta ja muista perversioista.
Onko se oikeudenmukainen arvio työstänne?
Ihmiset, jotka eivät ymmärrä työtäni,
voivat päätyä yksinkertaistettuihin kuvauksiin.
He ovat tietenkin väärässä.
Voisitteko selittää?
Oletko normaali?
Mikä on normaali?
Psykologia on uusi tiede Harvardissa,
ja kanssanne täällä sisarkoulussamme Radcliffessä-
olemme vasta irtautuneet filosofian laitoksesta-
omaksi tieteenalaksemme.
Tällä lukukaudella opiskelemme tunteita-
ja sitä, miten ne liittyvät petokseen.
Olen mallintanut ihmisluonnon, joka ohjaa meitä tutkimuksessamme.
DISC-teoria.
Testaan teoriaani teihin.
Lupaan teille kaikille selvittää, keitä me olemme.
Odotan innolla tätä seikkailua teidän kanssanne.
Opiskelijat, jotka tahtoisivat avustaa minua-
ja kollegaani ja vaimoani rouva Elizabeth Marstonia,
laittakaa nimenne ilmoittautumislomakkeeseen.
Dekaani vaatii, että annamme hänelle kuitit.
Hänen pitäisi mennä töihin pankkiin.
Ne paskiaiset epäsivät minut taas.
Olen fiksumpi, perusteellisempi-
ja menestyneempi kuin kukaan laitoksen niin kutsutuista miehistä.
- Saat tutkinnon Radcliffestä. - Se tutkinto on täyttä potaskaa.
Ei ole. Siellä on samat professorit ja samat vaatimukset.
Niin. Jos kyse on samasta työstä,
miksen saa tohtorintutkintoa Harvardista?
- Koska minulla on emätin? - Elizabeth.
Minne piilotit väkevät?
Teemme läpimurron.
Teemme läpimurron, ja heidän on pakko tunnustaa meidät.
Olet erittäin älykäs.
Tiedän.
Fiksumpi kuin minä.
Tiedän senkin.
Emme voi naida laboratoriossa kuin elukat.
Miksemme?
Lähetän hakemukseni uudelleen.
Vien sen lautakunnalle asti tällä kertaa.
Arvostaisin, jos lakkaisit kuolaamasta.
Hän ilmoittautui avustajaksi. Ensiluokkainen hakemus.
Pojat ja tytöt pyörivät ympärillä.
Hän tekee sen.
Hänen kauneutensa antaa hänelle etulyöntiaseman.
Et voi olla tosissasi. Hänen kauneutensa?
Kauneus on rasite.
Hän käy sotaa. Näetkö? Hän kääntää katseensa.
Jos hän pitää katsekontaktin poikaan, poika luulee tytön olevan kiinnostunut.
Kun tyttö poikkeuksetta torjuu pojan lähentelyn,
poika pitää häntä lutkana.
Vaalea tyttö hänen vieressään pitää samasta pojasta.
Vaalea tyttö vihaa tyttöämme niin intohimoisesti,
että hän tuskin pystyy istumaan paikoillaan.
Mutta heidän kummankin on-
istuttava, hymyiltävä ja teeskenneltävä,
koska se on elämää, jonka he ovat valinneet.
Entä mitä sinä olet valinnut?
Valitsin sinut.
Haluan tutkia häntä.
Hän särkee sydämesi-
ja jättää sinut suolistettuna omaan spermaasi ja sappinesteesesi.
- Älä liioittele. - Sekään ei olisi hänen syytään.
Hän vain selviytyy kuin viidakon eläin.
Ne saavat turkin, kynnet ja hampaat selviytyäkseen.
- Tee se sitten. - Etkö ole mustasukkainen?
En ole seksuaalisesti mustasukkainen.
Ei luontoa vastaan voi taistella.
Olen vaimosi, en vanginvartijasi.
Se on valheenpaljastuskone.
Tai on sitten, kun saamme sen toimimaan.
Nyt se on vain pelkkä romu.
Olen Olive Byrne, uusi opettajan avustaja.
Niin.
Miksei se toimi?
En tiedä, mitä mitata. Tarvitsemme fysiologisen analyysiyksikön.
Kutsunko teitä prof. Marstoniksi?
Jos Harvard myöntäisi sen saatanan tohtorintutkinnon.
- Anteeksi? - Tehtäväsi on-
avustaa minua ja miestäni tutkimuksessamme.
Paperimme ovat käytävän arkistokaapissa.
Tutustu tutkimukseemme.
- Onko kysyttävää? - Paljonkin, mutta pärjään kyllä.
Ja jos nussit aviomiestäni, olet vainaa.
Anteeksi?
Olen pahoillani puolestasi.
Oikeasti. Se ei ole sinun syytäsi.
Se johtuu kauneudestasi. Se on kuin...
Se on haitta. Sama kuin olisi kolme jalkaa.
- Rouva Marston... - Ei tarvitse puolustella.
Pyydän vain, ettet nussi aviomiestäni.
Onnistuisiko se?
Kyllä.
Kiitos.
Ellei haittaa, professori Marston ja minä-
- juomme kahvit iltapäivisin. - Totta kai.
DOMINOIVUUS
...aistikas neito,
kaikista kaunein neitsyt, joka asui Olymposvuorella.
Tämä on sinulle, rakas neito.
Diana, metsästäjä, Diana puhtoisin.
Tein tämän puutarhan sinulle, armollinen jumalatar.
Niitty, jonne yksikään paimen ei tuo laumaansa laiduntamaan...
Anteeksi. Olen Olive Byrne, uusi opettajan avustaja.
Aivan. Hei.
Rouva Marston sanoi, että juotte kahvit iltapäivällä.
Hyvä. Tapasit vaimoni.
- Kyllä. - Istu alas.
- Minun pitäisi palata... - Ei. Istu alas.
Mukavaa, että liityit seuraamme.
- Onko kaikki kunnossa? - On.
Kerro itsestäsi.
Ei ole paljon kerrottavaa.
Olet kihloissa.
Kyllä.
Mikä sai sinut kiinnostumaan psykologiasta?
En tiedä.
Sisarkunnan tytöt-
kehuivat luentojanne, ja...
- Mitä? - Ne mahtuivat lukujärjestykseeni.
Ihmismieli on kiehtova.
Anteeksi. Tämä ei ollut hyvä ajatus.
- Mikä? - En tiedä, miksi-
hän sanoi niin kauheita asioita.
Anteeksi.
Sanoit, ettet ole seksuaalisesti mustasukkainen.
Mutta olen ammatillisesti mustasukkainen, ja työmme-
on tärkeää, etkä sinä saa kuolata opiskelijan perään.
- Aiemmin sanoit, että se sopii. - Muutin mieleni.
Jos todella haluat ymmärtää naisen mieltä,
- voit aloittaa siitä. - Sait tyttöparan itkemään, Elizabeth.
Kun pyysin, ettet nussisi aviomiestäni...
Anteeksi. Tarkoitukseni ei ollut loukata.
- En ole tehnyt mitään. - Tiedän sen.
En vain tiedä, miksi naiset ja miehet...
Halusin työskennellä molempien kanssa, koska ehkä voisitte kertoa miksi.
En koskaan tee mitään, ja silti kukaan ei kuule tai näe minua.
Pelkkää vihamielisyyttä ja valheita.
Anteeksi. En halunnut pahoittaa mieltäsi.
Haluan oppia. Ihailen teitä.
Luin tutkimuksenne värien ja tunteiden yhteydestä.
- Luitko tutkimukseni? - On väärin, ettette saa tutkintoa.
- Minua ei tarvitse imarrella. - En imartele. Mikä teitä vaivaa?
Hän on neuroottinen ja pakonomainen.
Saisinko viskiä tämän kanssa?
Se on laitonta.
Älkää viitsikö.
Missä?
Miten voit oppia elämästä, jos kieltäydyt elämästä sitä?
Ei, kultaseni. Olen eri mieltä.
- Mikä yllätys. - Freud on täyttä potaskaa.
Miksi ihmeessä tahtoisin peniksen?
Olisi uuvuttavaa, jos yksi elin-
ohjaisi koko elämää. Olive, tahtoisitko peniksen?
- En. - Onko sinulla peniskateus?
- En ymmärrä, mitä se tarkoittaa. - Älä pyydä anteeksi.
Montako kertaa pyydät anteeksi minuutissa?
Anteeksi.
Elizabeth, peniskateus on kuvaannollinen.
Se tarkoittaa, että nainen on kateellinen miehen asemasta.
Miehen vallasta. Hänen kyvystään tunkeutua ei vain naiseen vaan-
- elämään. - Tunkeutua elämään?
- Niin. - Mielenkiintoista.
Olisit lukenut kirjan.
- Et kai luule... - Ehkä minulla on se.
Kadehdin miesten asemaa, fyysistä voimaa ja etuoikeutta.
Tätini sanoi, ettei naiselle sanota, miten käyttää vapauttaan,
vaan naisen pitää itse ottaa siitä selvää.
Tätisi siteerasi Margaret Sangeria.
Margaret Sanger on tätini.
- Se Margaret Sangerko? - En tunne häntä hyvin.
Äidilläni ja hänellä on huonot välit.
Oletko tosissasi? Onko äitisi Ethel Byrne?
Taistelimme naisten äänioikeuden puolesta.
Kun hän meni nälkälakkoon ehkäisyn puolesta, tuimme häntä.
En asunut äitini kanssa. Hän lähti, ja jouduin luostarikouluun.
- Hylkäsikö hän sinut? - Isäni oli juoppo-
eikä antanut avioeroa, ja äidin piti tienata elanto,
ja hänellä oli naistenliikekin.
Olet siis kahden-
maailman radikaaleimman feministin jälkeläinen,
ja nunnat kasvattivat sinut.
- Kyllä. - Luulin, että olit vain...
Mitä?
En tiedä. Et sitä.
Jäätkö siis?
Liitytkö seuraamme?
- Kyllä. - Hienoa.
Dominoivuus, houkutin, alistuminen-
ja tottelevaisuus.
Kaikki ihmissuhteet kuuluvat näihin tunnekategorioihin.
Ihminen on onnellisin alistuessaan rakastavalle auktoriteetille.
On tärkeää, että ihminen alistuu auktoriteetille vapaaehtoisesti,
omasta halustaan.
Seuraa ongelmia, kun ihmiset pakotetaan-
tekemään jotain vastoin tahtoaan, ja se on vain tottelevaisuutta.
Ihmiset, jotka vain tottelevat,
ovat onnettomia ja tukahdutettuja, ja se voi johtaa katkeruuteen.
Äärimmilleen vietynä se voi johtaa rikokseen, sotaan tai fasismiin.
Kuinka välttää tottelemista? Se on-
- rakennettu useimpiin tilanteisiin. - Houkutin.
Se tarkoittaa toisen suostuttelua,
täyttä dominoimista,
niin että he haluavat samaa kuin sinä ja antavat sen mielellään.
Ja se, hyvät naiset, on avain elämään, rakkauteen, onneen ja rauhaan.
Naiset houkuttelevat paremmin kuin miehet.
Oletteko kunnossa, tohtori Marston?
Olen. Kiitos.
Kuinka kehititte DISC-teorianne?
Aloin tarkkailla opiskelijaelämää.
Parittelurituaaleja ja muuta.
- Uskomatonta, että suostuin. - Tämä on tutkimusta.
Ette saa olla täällä.
- Voin saada häädön. - He ovat pukeutuneet vauvoiksi.
- Ei hätää. - Jos teidän on tarkoitus olla vauvoja,
onko teillä myös vaipat?
- Älkää. - Jäämmekö tänne vai tuonne?
Jääkää tänne.
- Jääkää tänne. - Hyvä on.
Tervetuloa, kokelaat,
vuosittaisiin AO Pi-vauvajuhliin.
Menkää isosiskojenne luokse.
Mestari Olive.
- Ei hätää. - En tajua tästä mitään.
Tämä on hauskanpitoa.
- Väitätkö vastaan, kokelas Sara? - En.
Puhut vain, jos sinua puhutellaan.
- Minä vain... - Mestari Olive,
kurittakaa holhokkianne.
Kokelas Sara, polvillesi.
Anna mennä.
Kovempaa.
Hän on vauva, jota pitää rangaista.
Kaksikymmentä.
Lopeta.
Riittää.
Kiitos, mestari Olive.
- En halua puhua siitä. - Miltä se tuntui?
Hän ei halua puhua, Bill. Miksi jauhat siitä?
- Hän on estynyt. Etkö huomaa? - Hyvä on.
Miltä se sinusta tuntui?
- Minä esitän kysymykset. - Miksi?
Kysy sinä häneltä.
Miltä se tuntui?
Mikä tuntui?
Kun katsoit minun piiskaavan tyttöä.
Innostuneelta,
vastenmieliseltä,
hermostuneelta,
kiihottuneelta.
Kokemukseni katsojana on merkityksetön.
Sinä olit osallisena. Sinun kokemuksesi pitää dokumentoida.
Miltä se sinusta tuntui?
- Kauhealta. - Miltä muulta?
Nololta.
- Miltä muulta? - Ei miltään muulta.
Hän ei kerro sinulle totuutta. Katso nyt, hän tärisee.
Miksi helvetissä ei? Tämä on sitä substanssia, jota käsittelemme.
Koska halusi saada tietää on perverssi.
Jos et voi maata hänen kanssaan, mitä pakotat hänet myöntämään?
Että hän koki halua ja kiihottui?
- Kyllä, juuri niin. - Älkää puhuko minusta koehenkilönä.
Ole sitten läsnä. Et ole enää luostarissa.
Lakkaa puolustelemasta häntä.
Minusta on arvokasta pitää ajatukset itsellään.
Bill, kun hän valehtelee...
Hänen äänensä värisee.
Odota.
Hänen kätensä hikoaa.
Galvanometriset testit olivat poikkeavia.
Hänen rytminen hengityksensä lisääntyy.
- Benussi koetti sitä jo. - Hänen sykkeensä nousee.
- Hänen yläpaineensa nousee. - Yläpaine.
- Mittaa sitä. - Sitä voi mitata.
Sitä voi mitata. Voi taivas.
- Olisimmepa keksineet sen aiemmin... - Teimme sen!
Yhteys valheenpaljastuskokeeseen oli siellä koko ajan.
Sanoilla tai ajatuksilla ei ole väliä.
Keho pettää aina.
Sydän kertoo totuuden.
Kuinka te tapasitte?
Olen SAE:ssa, ja Olive on Alpha O:ssa.
Kaikki pojat olivat ihastuneet häneen, mutta kysyin Maryltä.
Mary vastaa AO:lla seuraelämästä.
Mary kertoi, että Olive pitää begonioista, joten lähetin hänelle kimpun joka päivä.
Lopulta hän suostui kävelylle kanssani.
Fiksu mies.
Olive kertoi, että olit vakoojana maailmansodassa.
Olin muutaman vuoden tiedustelupalvelussa.
Kutistin sotilaiden kalloja.
- Hän on sankari. - Sota ei ollut sankarillinen.
Miehet kokivat uskomattomia asioita.
- Anteeksi, en tarkoittanut... - Ei se mitään.
Korjaamme sen.
Rauhaa ei saada rahalla tai politiikalla, vaan sydämen kautta.
Ei sota ratkea miesten tunteita tutkimalla.
Olet oikeassa.
Miesten mielet ovat rajoittuneita.
Siksi tarvitsemme naisia.
Tule.
Katsotaan, pääsemmekö kyytiin.
Selvä.
- Hei, mitä kuuluu? - Hyvää. Entä itsellesi?
En ole kertonut Brantille,
mutta ajattelin pyrkiä Columbiaan opiskelemaan journalismia.
Niinkö? Sinusta tulee erinomainen journalisti.
Kirjoitan sinulle suosituskirjeen.
Kiitos.
Bill ja minä opiskelimme lakia.
- Niinkö te tapasitte? - Emme.
Olimme lapsuudenystäviä. Olen tuntenut hänet koko elämäni.
Tulin tänne-
viisivuotiaana vanhempieni kanssa Isle of Manilta.
Se on kiva saari Englannin ja Irlannin välillä.
Olitteko aina yhdessä?
Silloin tällöin.
Milloin menitte naimisiin?
Hän tuli tapaamaan minua Mount Holyokeen, ja me...
Riitelimme Jungin reaktioaikatesteistä,
ja sitten hän kosi minua.
Kieltäydyin.
- Milloin suostuitte? - Hän oli hyvin päättäväinen.
Suostuin lopulta, ja sitten menimme naimisiin.
Olitteko rakastunut?
Kyllä. Erittäin.
Miksi epäröitte?
Pelkäsin jääväni hänen varjoonsa.
Miksi sitten suostuitte?
Koska hän kunnioittaa-
ja rakastaa minua.
Eikä hän ole koskaan tylsä.
En löytäisi sitä kaikkea toisesta miehestä.
Näen teidät kaikessa, mitä teette.
Olette mielestäni suurenmoinen.
Eivätkö he olekin kauniita?
Professori Marston, oletteko valmis?
- Kyllä olen. - Entä te, neiti Byrne?
- Kyllä olen. - Hienoa.
Tässä on uuden ja parannellun-
valheenpaljastuskoneen ensimatkalle.
Niin.
Onko nimesi William Moulton Marston?
Kyllä.
Totta. Missä asut?
Louisianassa.
Totta. Virhe.
- Kuka on Yhdysvaltain presidentti? - Babe Ruth.
Totta. Virhe.
- Se ei toimi. - Vastahan aloitit.
Babe Ruth ei ole presidentti. Se ei toimi.
- Liititkö verenpainemittarin oikein? - Totta kai liitin.
- Tarkista varaus. Kytkentä on irronnut. - Anna sen olla. Sinun ei...
Ehkä valheiden pitää olla merkityksellisempiä.
Mitä?
Professori Marstonia ei kiinnosta,
asuuko hän Bostonissa vai Louisianassa.
Eli hänen verenpaineensa ei nouse.
Hän on oikeassa.
Hyvä on.
Rakastatko vaimoasi?
Mitä?
Rakastatko vaimoasi?
Kyllä.
Totta.
Milloin tapasit Olive Byrnen ensi kerran?
Hän tuli avustajaksi kolme kuukautta sitten.
Totta.
Oletko rakastunut Olive Byrneen?
En.
Se taitaa sittenkin toimia.
En rakasta häntä.
- Totta kai rakastat. - En.
Älä pidä minua typeränä. Olen monia asioita, mutten typerä.
- Tiedän sen. Olette nerokas. - Se on ohi.
- Mitä tahansa se olikin, se on ohi. - Rakastan sinua.
Älä koske minuun.
Olen pahoillani.
Pakkaa tavarasi. Saat häipyä saman tien.
Valheenpaljastin...
Se oli vaimonne ajatus, vai mitä?
- Osuus yläpaineesta. - Tärkeä osa.
- Elizabeth? - Hän on poissa.
- Anteeksi, jos hän... - En halua puhua siitä.
Tapasin hänet kerran vuosia sitten. Kun hän oli lakiavustaja.
Hän teki aikamoisen vaikutuksen.
Kyllä.
Otitte valheenpaljastuskokeen mukaan sarjakuvaanne.
Kultainen lasso, joka pakottaa kertomaan totuuden.
- Pitää paikkansa. - Miksi Ihmenainen on amatsoni?
Kreikkalaisessa mytologiassa amatsonit olivat naisheimo.
- He elivät ilman miehiä. - Niinkö?
Minusta on tärkeää, että nuoret tytöt-
ymmärtävät oman voimansa luodakseen oman kohtalonsa.
Vaikka Yhdysvaltain presidenttinä.
Ihmenaisen iskulause on "kärsivä Sapfo".
Sapfo on kuuluisa runoilija muinaisesta Kreikasta.
Hän rakastaa naisia.
Uskon, että naisten välinen intohimo on täysin luonnollista.
Tohtori Marston, lesbous on mielisairaus.
Psykologian tohtorina epänormaalin käytöksen tukeminen-
sarjakuvanne sivuilla on holtitonta.
Saanko pitää tauon? Minun täytyy jaloitella.
- Mitä helvettiä teet? - Tuo nainen on ollut alusta asti-
Ihmenaisen vihollinen.
Hän on Amerikan lapsitutkimusyhdistyksen johtaja.
Jokainen amerikkalainen vanhempi kuuntelee häntä.
Sinun piti lepytellä häntä. Poliitikotkin nuuskivat asiaa.
Senaatin alivaliokunnat. Tiedätkö, mitä se merkitsisi meille?
Pääset sinne pelaamaan palloa.
- Entä jos en? - Sitten en voi enää suojella sinua-
tai Ihmenaista.
Oletko surrut hänen lähdöstään asti?
En ole surullinen.
Ehkä minäkin rakastan häntä.
Ehkä haluan häntä, koska sinäkin tahdot.
Mikä hänessä viehättää sinua?
Hän on kaunis,
vilpitön, kiltti, sydämeltään puhdas.
Ja sinä olet älykäs,
raivoisa, riemastuttava-
ja A-luokan narttu.
Yhdessä olette täydellinen nainen.
Voiko kahta ihmistä rakastaa samaan aikaan?
Halumme ei saa koskaan toteutua.
- Miksei? - Koska-
maailma ei anna sen toteutua.
Maailma ei voi estää meitä.
HOUKUTIN
Neiti Byrne, voisitko jäädä tunnin jälkeen?
Pyysimme sinut tänne, koska...
Välillämme on jotakin. En tiedä mitä, mutta niin se vain on.
Olen rikkonut psykologin olemassaolon tarkoitusta-
pakenemalla hälyttäviä tunteita-
kohtaamatta niitä, joten tässä sitä ollaan.
Voisimme kohdata nämä tunteet yhdessä.
Haista vittu.
Olen valmis harrastamaan seksiä kanssasi,
- jos niin tahdot, kuten on miehenikin. - Olen kihloissa.
Rakastatko Brantia?
Kaipaamme sinua, Olive.
- Haluamme korjata välimme. - Tätisi hyväksyisi.
Hän uskoi vapaaseen rakkauteen.
Voi paska. Hyvä on.
Jos rakastat Brantia,
olemme iloisia puolestasi. Unohdetaan seksi.
Voimme olla ystäviä. Ollaan kaikki ystäviä.
"Olive Byrne on poikkeuksellinen oppilas ja nopea oppimaan.
Hänellä on korkea työmoraali, älykkyyttä,
järkkymätön moraalinen kompassi-
ja syvään juurtunut oikeustaju."
Siinä.
Kiitos.
Ei kestä.
Kirjoitan kirjaa nimeltä Normaalien ihmisten tunteet.
Sinä et tosiaankaan ole normaali.
Kuka sen päättää?
Pelaamme sisarkunnassa peliä, jossa arvaamme, mitä toinen kaipaa.
- Pelataanko? - Toki.
Mitä minä kaipaan?
Sinä kaipaat epätavanomaista elämää.
Entä sinä, Brant? Mitä Olive kaipaa?
Hän kaipaa hyväksyntääsi.
Mitkä ovat aikomuksesi Oliven suhteen?
- En ymmärrä. - En kysynyt sinulta.
Tiedän sinun aikomuksesi. Olet läpinäkyvä.
Mitkä ovat aikomuksesi Oliven suhteen?
- En ymmärrä kysymystä. - En ole idiootti.
Syötät hänelle perverssejä ajatuksia.
Olivella on puhdas sydän, ja yrität turmella hänet.
Ei ketään voi turmella ajatuksilla.
- Tietämättömyys turmelee. - Älä luennoi, professori.
- En ole oppilaasi. - Tämä on tarpeetonta.
Yritän nähdä heissä samaa kuin sinä, mutten näe.
- He ovat ystäviäni. - He ovat moraalittomia.
- Etkö huomaa sitä? - Olive ei ole lapsi. Et voi hallita häntä.
Et voi antaa hänelle sormusta ja laittaa häntä takanreunukselle.
- Hyvä pikku nainen miehensä takana. - Rakastan häntä.
Ja taistelen hänestä.
Brant, ole kiltti.
Hänen tulevana aviomiehenään-
arvostan, jos rajoittaisitte suhteenne-
- luokkahuoneeseen. - Sitäkö sinä tahdot?
- Mennään. - Olen pahoillani.
Mitä sinä täällä teet?
En tiedä.
Mikä sinun nimesi on?
Olive Byrne.
- Pitää paikkansa. Kuinka vanha olet? - Kaksikymmentäkaksi.
Se on totta.
Miksi olet täällä?
- En tiedä. - Se on totta.
Mitä tahdot?
En tiedä.
Se on valetta.
Oletko rakastunut Brantiin?
Olen.
Se on valetta.
Oletko rakastunut minuun?
En.
Oletko rakastunut Elizabethiin?
En.
Haluatko harrastaa seksiä kanssani?
En.
Haluatko harrastaa seksiä Elizabethin kanssa?
En.
No?
- Mitä no? - Mitä sanottavaa sinulla on?
Olen kai imarreltu.
Helvetti sentään, Elizabeth. Mitä tahdot?
Haluta voi vaikka mitä, mutta ne eivät välttämättä toteudu.
Olive.
Odota.
En tiedä, miksi annan sinun kiusata minua.
Vihaan sinua. Vihaan sinua koko sydämestäni.
Rakkauden johtajat.
Jos miehet ovat luonnostaan väkivaltaisia ja anarkisia-
ja naiset taas luontaisesti rakastavia ja huolehtivaisia,
eikö naisten pitäisi johtaa maailmaa?
Eikö se olisi järkevämpää?
Varokaa, naiset.
Me miehet emme luovu vallasta taistelutta.
En odottanut sinua vielä.
Oletko kunnossa?
Kaikki tietävät.
Et vaivautunut pitämään sitä salassa.
- En tiedä... - Älä viitsi.
Voisin pyytää, että lakkaat tapaamasta heitä,
mutta tiedän, ettet tee sitä.
Saimme potkut.
Haluan olla kanssanne. Teidän molempien kanssa.
- Kyllä. - Oletteko järjiltänne?
Ettekö ymmärrä, mitä on tapahtunut? Meidät on tuhottu. Meidät kaikki.
Sinä et pääse naimisiin.
Sinä et voi opettaa. Minä en voi tehdä mitään.
Mitä oikein kuvittelette?
- Olemme rakastuneita. - Emme voi olla rakastuneita.
- Se on epäsovinnaista, mutta... - Se on järjetöntä.
Se on fantasiaa, ja meidän on elettävä todellisuudessa.
Tässä maailmassa rakkaudella-
- ei ole väliä. - En usko sitä.
Sitten olet hölmö.
Typerä, teennäinen amatööri.
Olen raskaana.
Tohtori Marston?
- Anteeksi. Mitä? - Ihmenainen-
lähtee Paratiisisaarelta ja saapuu miesten maailmaan.
Kutsutte sitä miesten maailmaksi, vai mitä?
Kyllä.
Meillä ei ole varaa edes sähköön.
- Kirjamyynneistä on tulossa rahaa. - Kaikista viidestäkö?
Anteeksi, mutta kukaan ei välitä DISC-teoriasta.
Entä sinä? Asut nyt täällä. Voit kantaa kortesi kekoon.
- Hän on raskaana. - Selvästikin.
- Sanoit, että voin jäädä. - Ei ollut vaihtoehtoja.
- Sitten lähden. - Ei.
Entä kuuluisa feministitätisi? Hän on rikas.
Hän pelkää, että tilanteemme-
haittaisi liikettä.
Mikä narttu.
Luin lehdestä, että Keelerit tienaavat myymällä valheenpaljastuskonetta.
Ehkä voimme tehdä samoin.
Erinomainen ajatus, Olive. Ehkä Billin olisi pitänyt patentoida se.
Tiede kuuluu kaikille suuremman hyvän vuoksi.
Julkaisu oli oikein.
- Suurempi hyvä ei ruoki lastasi. - Se on sinunkin lapsesi.
- Sinäkin olisit vastuussa, jos... - Minulla olisi kalu?
Tiedät, mitä tarkoitan.
Olive.
TOTTELEVAISUUS
- Montako sanaa kirjoitat minuutissa? - 75.
- Hallitsetko sanelun? - Voin oppia.
Minusta liikkuu vääriä huhuja, jotka pilaavat maineeni.
Radcliffen ajoistasi liikkuu säädyttömiä huhuja.
Teillä on oikeustieteen tutkinto-
ja psykologian maisterin tutkinto Radcliffestä.
Harvardista.
- Oletteko te kaikki vielä yhdessä? - Siitä ei koidu ongelmia.
Yksityiselämäni ei kuulu muille.
On aika siirtyä eteenpäin, Bill.
Ette kai pidä itseänne liian hyvänä tähän työhön?
En.
Haluan, että poika kasvaa perheessä.
Haluan hänelle enemmän.
Enemmän kuin minulla oli.
Jos...
Jos teemme tämän, emme voi antaa sen vaikuttaa lapsiimme.
Meidän on keksittävä selitys...
Valhe.
Ja pidettävä siitä kiinni.
Ihmenaisella on salainen identiteetti.
- Niin on. - Miksi?
Hänen on salattava todellinen minänsä miesten maailmalta.
Hei, olen Molly Stewart naapurista.
- Halusin tulla tervehtimään. - Hei.
Hassua, että olette asuneet täällä-
jo yli viikon, emmekä ole esittäytyneet.
- Oletko rouva Marston? - Ei, minä olen rouva Marston.
Hei. Entä sinä?
Minä vain asun täällä.
Onko Byrne sinun poikasi? Hän tuli käymään eilen ja halusi pelata.
Byrne on poikani. Minulla on kaksi poikaa, Donn ja Byrne.
Aivomieheni Richard menehtyi, ja Marstonit ottivat meidät luokseen.
- Voi sinua raukkaa. - Pete on minun poikani.
Oli hauska tavata. Näemme varmasti myöhemmin.
- Nähdään pian. - Oli mukava tavata teidät kummatkin.
Donn, Byrne, Peter.
Tulkaa, pojat.
Rakas Margaret-täti, asiat ovat hyvin,
ja me asetumme uuteen vuokrakotiimme.
Lapset pitävät minut kiireisenä, ja olemme onnellisia täällä.
Lähetän kirjoitusnäytteitä kustantajille. Toivon, että joku tarttuu syöttiin.
- Elikö hän valheessa? - Ei, Ihmenainen omaksuu alter egon-
työskennelläkseen Steve Trevorin sihteerinä.
- Onko hän sihteeri? - Mitä vikaa siinä on?
Ei mitään, mutta minusta on outoa,
että Ihmenainen on voimakas ja pidät hänet piilossa sihteerinä.
Hän on moderni nainen.
- Hei. - Hei.
Näytät sievältä.
- Samoin sinä. - Hei, pojat.
Hänellä on oma uransa, hän tienaa omat rahansa.
- Missä Bill on? - Työhuoneessaan.
Hän ei ole riippuvainen miehestä.
"Sinäkin voit olla suosittu."
Tämä myy. Olen varma siitä.
Miksi sitten monimutkainen huijaus?
Tämä on sinulle.
- Minulleko? - Meiltä kahdelta.
Voit sitten leikkiä.
Se on kaunis.
Lapset, katsokaa konettani.
- Kutittakaa, pojat. - Kutittakaa. Hän kutiaa helposti.
Hän tekee niin, koska rakastaa miestä.
Jotta he voivat olla yhdessä.
Se taitaa olla tyttö.
Niinkö?
Jos on, nimeän hänet Olive Anniksi.
Älä itke.
Lopeta.
Hän tekee sen rakkaudesta.
Mitä tapahtuisi, jos Ihmenaisen salainen identiteetti paljastuisi?
Kaikki olisi mennyttä.
IHMENAINEN CHARLES MOULTON
Kuka Charles Moulton on?
Se on taiteilijanimeni.
Miksette kirjoita oikealla nimellänne?
Se on käytäntöni. Vältän sekaannukset.
Eikö siksi, että amerikkalaiset eivät arvosta sarjakuvakirjoittajia?
- En välitä, mitä he ajattelevat. - Vai onko jokin muu syy?
Te taidattekin olla se, jolla on salainen identiteetti.
ALUSASUJA
Hyvää huomenta.
Etsin burlesque-asua.
Teillekö?
Ei.
Vaimolleni. Halloweeniksi.
- Se on yllätys. - Mitä ajattelitte?
Jotain kreikkalaista.
Entä amatsoni?
Upea.
Saanko?
Ne on valmistettu Ranskassa.
En ole koskaan nähnyt yhtä korkeita korkoja.
Paljonko nämä maksavat?
Oletteko harrastaja?
- Anteeksi? - Korkeiden korkojen.
En tiedä, mitä se tarkoittaa.
Oletteko poliisista?
En.
Oletteko Yhdysvaltain postipalvelujen tarkastaja?
En.
Nimeni on Charles Guyette. Minua kutsutaan stringikuninkaaksi.
Vai niin.
SUUKKOJA
Kulta, tämä on pornografiaa.
- Eikö tämä ole laitonta? - On, mutta katsokaa tarkkaan.
- En tiedä, mitä meidän pitäisi katsoa. - Hyvä on.
Dominoivuus,
houkutin, alistuminen,
tottelevaisuus.
Kuvat ovat DISC-teorian metafora.
Kuvat viestivät välittömästi,
mitä olen yrittänyt selittää koko urani ajan.
- Tätä meidän pitäisi tehdä. - Kultaseni,
tämä on pornografiaa.
Huomaa solmujen hienostuneisuus.
Köydet eivät ole mämmikourien taiteenlaji.
Ihmiset tulevat jatkuvasti luokseni kadoksissa, etsien...
He ihmettelevät köysiä, pukuja-
ja roolipelejä.
Kerron, että meillä on rooleja-
jatkuvasti jokapäiväisessä elämässä.
Siellä meitä rajoittavat paljon vahvemmat kahleet-
kuin ne, joita käytämme täällä.
Mutta totuus on,
että miehet ja naiset-
haluavat kontrolloida-
ja olla kontrolloituja.
Se on-
ihmisluonto.
Oikea elämä on täynnä tuskaa ja pettymyksiä,
mutta fantasia-
on mahdollista.
Kysyttävää?
- Sattuuko se? - Hieman.
Kuka sanoo, ettei rakkaus satuta? Rakkaus on tuskallista.
Satutamme rakkaitamme koko ajan sanoillamme ja teoillamme.
Rakkauden luonne on kipu.
Haluatteko kokeilla?
Kyllä.
Aloitetaan helpolla. Laita ranteesi eteesi näin.
Sido köysi ympärille, kuten neuvoin.
Olive, älä anna hänen tehdä tätä sinulle.
Ei minua haittaa.
Sinä...
Miksi helvetissä ei haittaa?
Anteeksi.
Totta kai.
Olet alistuva.
- Ole avoimin mielin, kulta. - Paljonko maksoit tästä?
- Ja muista törkeyksistä? - Se on tutkimusmateriaalia.
Milloin lakkaat perustelemasta kullisi haluja tieteellä?
Sairasta, miten hän kontrolloi tyttöä.
Tunnetko hänen seksielämänsä häntä paremmin?
- Mies on rikollinen. - Niin mekin.
- Rakkautemme on laitonta. - Yksityisasiamme kuuluvat vain meille.
- Haen Oliven, ja lähdemme kotiin. - Elizabeth.
Mitä sanotte?
Minä...
Tiedän, ettette hyväksy, mutta...
Anna köysi.
Tahdotko tätä todella?
Laita sitten kätesi selkäsi taakse.
Oletko kunnossa?
SUPREMA IHMENAINEN
- Sarjakuvako, Bill? - Se on täydellinen.
Pistän ajatukseni suoraan Amerikan sykkivään sydämeen.
Hankin oikean taiteilijan piirtämään sen.
Hän on amatsoniprinsessa, joka asuu naisten saarella.
- Paratiisisaarella. - Ja saarelle haaksirikkoutuu mies?
- Steve Trevor, vakooja. - Ja naisella on burlesque-asu.
- Se on urheilullinen. - Ja hopearannekkeet.
- Ne torjuvat luoteja. - Hänen ystävänsä ovat sisarkunnasta.
He pitävät piiskausjuhlia, taistelevat natseja vastaan-
ja lentävät näkymättömällä lentokoneella?
Niin.
- Mitä? - Bill.
Rakastamme sinua kovasti.
Mutta kukaan... Sanon tämän kaikella myötätunnolla.
Kukaan ei julkaise tätä.
Kertokaa sille italiaanopaskiaiselle,
että hänen on tehtävä töitä palkkansa eteen.
Anteeksi. Etsin herra Gainesia.
Kuka kysyy?
Tohtori William Moulton Marston. Meillä on tapaaminen yhdeltätoista.
Saatte viisi minuuttia.
Tekö löysitte Teräsmiehen?
Jep.
Teillä on siis makua. Siksi tulin luoksenne ensin.
Kuka puhui mistään nunnasta?
Loin uudenlaisen sarjakuvasupersankarin.
Hänen nimensä on Suprema, Ihmenainen.
- Naissupersankari? - Ei mikään tavallinen supersankari.
Näen Supreman nykypäivän Athenena.
Huomisen amerikkalaisnainen.
Niin.
Supersankarisarjakuvat, joissa on naispääosa, floppaavat.
Hän on erilainen.
- Uudenlainen sarjakuva. - Sitä on jo yritetty.
Näkymätön tyttö.
- Röntgentyttö. - Anteeksi.
Tämä ei ole mikään temppu.
Herra Gaines, älkää tehkö sitä virhettä,
että luokittelette minut samaan kastiin tuntemanne roskasakin kanssa.
Olen Harvardin käynyt psykologian tohtori,
jolla on lähes 25 vuoden kokemus ihmistunteiden analysoinnista.
Olen keksinyt myös valheenpaljastimen.
Ihanko totta?
Suprema, Ihmenainen ei ole mikään tavallinen sarjakuva-
vaan voimakkaan feministiliikkeen alku.
Hän on huolella luotua psykologista propagandaa,
joka perustuu pitkälliseen tutkimukseen ihmismielestä-
ja joka populäärimedian avulla edistää naisten oikeuksia.
Oletteko professori?
Olin aiemmin.
Minä olin rehtori.
Opettajakollegana-
näette uuden median potentiaalin.
Yhdessä voimme parantaa sarjakuvien mainetta.
Nostaa ne vaikutusvaltaisten taidesuuntausten joukkoon.
Liioitteletteko aina?
Suprema, Ihmenainen? Se on liian pitkä.
Miksette kutsu häntä Ihmenaiseksi?
Ihmenainen...
- Ihmenainen? - Ihmenainen.
Pidän siitä.
Sodan riehuessa Euroopassa-
vapaudestamme taistelee uusi sankari, hän on nainen.
Häntä kutsutaan Ihmenaiseksi. Hän on viimeisin ja kaunein sensaatio-
kansaa villitsevässä supersankarihurmoksessa.
TERVETULOA, IHMENAINEN! LYKKYÄ TYKÖ!
Myynti on noussut pilviin. Häntä myydään enemmän kuin Teräsmiestä.
MIEHEN PAREMMUUS ENNAKKOLUULO-SIEVISTELY
IHMENAINEN PRESIDENTIKSI
Mutta kaikki eivät ole yhtä innoissaan uudesta sarjakuvavillityksestä.
Olemme pannassa.
- Miten niin? - Listalla, pannassa.
- Kuka niin teki? - Säädyllisyysliitto.
- He ovat fasisteja. - Katolisia.
- Sama asia. - Jokaisessa Ihmenaisen numerossa-
naisia ruoskitaan, piiskataan, kahlitaan, sidotaan, heille laitetaan suukapula.
- Pervouksia on vähennettävä... - 50-60 prosenttia.
Pervouksia pitää vähentää niin paljon.
Tässä on kaksi kertaa enemmän sidontajuttuja.
Kolme kertaa. Kolminkertaistin ne.
MITÄ PELIÄ PELAATTE, KOMENTAJA?
PIAN NÄET!
Hei hei, äiti.
Hei.
Olen myöhässä, kulta.
- Ihan sama. - Minun pitää mennä.
Soitan, koska-
heräsin aamulla ja oloni oli kauhea.
En taida päästä töihin.
MITÄ MINULLE TAPAHTUI?
LÄHDEMME PIKKU MATKALLE
Ette voi kieltää, että kuvat ovat avoimen eroottisia.
Eroottisuus on välttämätöntä.
Miten muuten alistuminen olisi nautinnollista?
RATTOISAA SITOMISTA
MINUN ON TOTELTAVA!
Opetan lukijoita alistumaan rakastavalle auktoriteetille.
Ja se alistuminen on nautinnollista.
Poikien on opittava se,
jotta he oppivat kunnioittamaan vahvoja naisia.
RAKKAUDEN SITEET
Mitä vahvaa on naisessa, joka juoksee ympäriinsä uimapuvussa?
Olive?
Elizabeth?
Voi ei.
Luoja.
Jestas.
Olen...
Olin... Olen pahoillani.
- Irrota se. - Yritän.
Elizabeth.
Voi luoja. Se on Donn.
Donn?
Kultaseni.
Sinun kasvosi.
- Mitä... Kaaduitko sinä? - En.
- Mitä tapahtui? - Pojat kertoivat valheita-
sinusta, äidistä ja isästä.
Tulehan.
Kaikki järjestyy.
- Hei! - Jestas sentään, Bill.
Pentusi huligaanijengeineen hyökkäsi poikani kimppuuni.
- Älä puhu noin, lekuri. - Niinkö?
Rauhoitu. Emme kaipaa toista nujakkaa.
- Olen pahoillani, että he nahistelivat. - Nahistelivat?
Tätä ei ole helppo selvittää,
mutta olisi parasta, jos ottaisitte lapset pois koulusta.
- Mitä? - Sinä tunnet meidät. Olemme ystäviä.
- Olive, lopeta... - Älä.
Valitan. Lapsillanne on huono vaikutus.
- Ei. Miten voit sanoa niin? - Se ei ole lasten syy.
Vaan teidän.
Esitätte normaalia, vaikkette ole sitä.
Voitte elää miten tahdotte.
Mutta kun kyse on lapsistani, en halua, että he saavat vaikutteita-
kaltaisiltanne ihmisiltä.
Elizabeth.
Saatanan friikit.
- Mitä sanoit? - Kutsuin teitä perversseiksi.
- Ei! - Bill!
- Lopeta. - Irti hänestä.
- Väkivaltaa. - Mitä siitä?
Fred!
- Oletko kunnossa? - Olen.
Varovasti.
Älä. Ei hätää.
Riittää.
Ihmenainen on täynnä väkivaltaa,
kidutusta ja sadomasokismia.
Tein väärin, kun aloin tapella.
Sinun on ymmärrettävä, mikä on nyrkkejä tärkeämpää.
Se, mitä täällä on.
Ideat, ajatukset.
Ne ovat väkivaltaa vahvempia.
Ymmärrätkö?
Kyllä.
Hyvä.
- Hyvää yötä. - Hyvää yötä.
Sain pari iskua perille.
Lapset nukkuvat vihdoin.
Entä Bill?
Samoin hän.
Emme voi jatkaa tätä.
Syytätkö minua tapahtuneesta?
- Heillä ei ollut oikeutta... - Kyllä oli.
Heillä on täysi oikeus. Oikeus karttaa meitä-
ja ehkä jopa hakata meidät.
Ei siksi, koska nussimme toisiamme, vaan koska-
luulimme olevamme heitä parempia.
En ole tutkija.
Olen sihteeri.
Eikä Bill ole psykologi. Hän kirjoittaa sarjakuvia.
Ja sinä...
En tiedä, mikä sinä olet.
Älä tee tätä.
Sinun täytyy mennä.
Älä.
- En tahdo lähteä. - Kaikki järjestyy. Ei hätää.
- En joudu enää tappeluihin. - Kultaseni, kyse ei ollut siitä.
Ole reipas.
Ei mitään hätää, Byrne. Huolehdi veljestäsi.
- Älä tee tätä. - En tehnytkään.
Rakastan sinua, äiti.
Hei, äiti.
Haen heidät sunnuntaina.
Mene arviointiin, tai he voivat lopettaa toimintamme.
- En.Tämä on epäamerikkalaista. - Se ämmä on oikea riesa.
- Ihan sama. - En anna sinun upottaa meitä!
Polttakaa ne! Polttakaa ne!
Selitin jo metodologiani.
Minua vaivaa se, että teette-
niin kutsutun psykologisen kokeen lapsille.
Lapset ovat toivomme.
Annatteko lastenne lukea sitä? Pienen tyttärenne?
En ymmärrä, miksi vaimonne sietää sitä.
- Ja se toinen nainen... - Jättäkää perheeni rauhaan.
Kuka te olette tuomitsemaan meitä?
Oletko normaali?
- Mitä nyt? Mikä on vialla? - Hän toipuu kyllä. Pysykää täällä.
Haloo?
Olive?
KAKSI KUUKAUTTA MYÖHEMMIN
Bill, hän ei tule takaisin.
Hän sanoi tulevansa.
Anteeksi. Myöhästyin.
Kiitos, että tulit.
- Tarvitsetko apua laukkusi kanssa? - En.
Minä...
Halusin...
Kultaseni, mietin, olisiko minun mahdollista-
puhua muutama minuutti ilman, että keskeytät.
Totta kai.
Olive.
Olen usein miettinyt, mitä halusin sanoa sinulle-
- ja mitä toivoin, että olisin sanonut. - Anteeksi...
- Tämä ei ole tarpeen. - Ole kiltti.
Elizabeth oli väärässä. Hän ei voi elää ilman sinua.
- Ole hiljaa, Bill. - Kolme minuuttia.
- Et saa, jos puhut minusta roskaa. - Minä kuolen.
Et vielä. Et puhu puolestani.
- Puhun omasta puolestani. - Anteeksi. En voi tehdä tätä.
- Pyysit minua tulemaan. Nyt lähden. - Älä mene.
- Minulla on uusi elämä, Bill. - Mutta oletko onnellinen?
- Onko sillä väliä? - Tietenkin on.
Te molemmat luovutitte.
Minä kuolen.
Jäät yksin katkeruutesi-
ja raivosi kanssa tietoisena siitä, että rakastit häntä.
Hänkin rakasti sinua, ja heitit kaiken pois heidän takiaan.
Lapsemme eivät ansaitse hyökkäyksiä ja hyljeksintää.
Lapsemme perivät häpeäsi.
Niinkö tahdot heidän elävän?
Senkö tahdot heidän oppivan?
Rakastatko häntä?
- Rakastan. - Oletko aina rakastanut?
Olen.
Kysy sitten häneltä.
Olive.
Annatko anteeksi?
En.
- Etkö? - En.
- Sinun on alistuttava hänelle. - En tiedä, mistä puhut.
Et voi voittaa jokaista riitaa. Et voi dominoida aina.
- Mene polvillesi. - En. Tämä on naurettavaa.
- Mene polvillesi. - Minä...
Olive, ole kiltti ja anna anteeksi.
Lisää.
Ota meidät takaisin.
Luulin tietäväni kaiken.
Luulin, ettei rakkaus riittäisi.
Mutta sen...
Sen täytyy riittää, koska emme voi...
Emme voi elää ilman sinua.
En voi elää ilman sinua.
Ole kiltti...
Palaa luoksemme.
Haluan uuden lieden.
Mitä?
Lietenne on vanha, eivätkä takakeittolevyt toimi.
Voimme hankkia uuden lieden.
Haluan, että otatte lapset viikonloppuisin.
Hoidan heitä koko viikon ja tahtoisin omaa aikaa-
mennäkseni kampaajalle tai lukeakseni kirjaa.
- Selvä. - Ja muuta Ihmenaisen asua.
Se on naurettava.
Siihen vedän rajan.
Haluan, että rakastatte minua loppuelämäni.
Hyvä on.
ALISTUMINEN
Nimeni on tohtori William Moulton Marston.
Olen Ihmenaisen luoja.
Ihmenainen on rakkauskirje.
Hän on fantasia.
Hän on kotoisin kaukaisesta paikasta, missä on kauneutta,
oikeudenmukaisuutta ja kunnioitusta.
Kirjoitan siitä, mitä näen tuntemissani naisissa.
Naisissa, jotka ovat aivan yhtä oikeudenmukaisia,
vahvoja ja kyvykkäitä kuin Ihmenainen.
Voimme väitellä hänen helmansa pituudesta.
Mutta tärkeintä on-
tapa, jolla Ihmenainen parantaa rikollisia.
Hän pakottaa heidät kertomaan totuuden.
Sitä hän edustaa.
Totuutta.
Teille-
Ihmenainen on vain sarjakuva,
mutta hän on elämäni.
Hän on rakkauteni.
MARSTON MENEHTYI SYÖPÄÄN VUONNA 1947.
ELIZABETH JA OLIVE ELIVÄT YHDESSÄ 38 VUOTTA,
KUNNES OLIVE KUOLI V. 1985. ELIZABETH ELI 100-VUOTIAAKSI.
MARSTONIN KUOLTUA SARJAKUVASTA POISTETTIIN -
AVOIMEN SEKSUAALISET ELEMENTIT SEKÄ IHMENAISEN SUPERVOIMAT.
VUONNA 1972 GLORIA STEINEM TOI IHMENAISEN TAAS ESIIN -
LAITTAMALLA HÄNET MS. MAGAZINEN ENSIMMÄISEN NUMERON KANTEEN.
IHMENAINEN SAI LOPULTA SUPERVOIMANSA TAKAISIN.
PETER MARSTON LOI IHMENAINEN-MUSEON -
CONNECTICUTIIN KUNNIANOSOITUKSENA -
HÄNET KASVATTANEILLE NAISILLE.
MUSEOSSA ON 4 000 ESINETTÄ. PETER KUOLI TAMMIKUUSSA 2017.
IHMENAINEN ON KAIKKIEN AIKOJEN KUULUISIN NAISSUPERSANKARI.
Tekstityksen käännös: Anniina Mäkelä